เรื่องร้องเรียน: ต้องการร้องทุกข์คดีอาญาตามพระราชบัญญัติสาธารณสุข พ.ศ 2534 มาตรา 28 กรณีเกิดเหตุรำคาญในสถานที่เอกชน และข้อบัญญัติกรุงเทพเรื่องการควบคุมและปล่อยสุนัข  แคมป์คนงานก่อสร้างเลี้ยงสุนัข เห่าเสียงดังเวลากลางคืนไม่สามารถนอนได้ ใส่ที่อุดหูนอน ก็ยังคงเสียงดัง แจ้งทางเขตหลายครั้ง เขตเข้ามาก็ยังคงปล่อยให้สุนัขเห่าหอนเสียงดังทำให้ไม่สามารถนอนได้ปกติ อยากข้อร้องให้ทางเขตดำเนินการเพราะมีผลต่อการใช้ชีวิตมากๆ  มีคลิปเสียง แต่สามารถส่งให้ได้
การดำเนินการของเจ้าหน้าที่: เจ้าหน้าที่ได้ลงพื้นที่ตรวจสอบเรื่องร้องเรียน และได้แนะนำให้เจ้าของสุนัขแก้ไขปัญหาสุนัขส่งเสียงดังรบกวน  โดยเจ้าของสุนัขชี้แจงว่าเกิดจากสุนัขจรจัดที่อาศัยบริเวณใกล้เคียงเข้ามาในพื้นที่แคมป์คนงาน แล้วมาเห่าสุนัขตน ทำให้เกิดเสียงรบกวน ซึ่งจะแก้ไขโดยปิดรั้วบริเวณแคมป์ไม่ให้สุนัขจรจัดเข้าไปในพื้นที่แคมป์คนงานได้ และจะระมัดระวังไม่ให้สุนัขตนเห่าเสียงดังรบกวนในเวลากลางคืน ทั้งนี้ จักได้ตรวจติดตามผลต่อไป
ความเห็นของผู้แจ้ง: ขอบคุณสำหรับการดำเนินการมากๆครับ
พื้นที่: แขวงทุ่งสองห้อง เขตหลักสี่ กรุงเทพมหานคร